ฉี่บ่อยมากคร้า เวลาปวดฉี่เเล้วจะปวดท้องน้อย เเล้วเวลาฉี่เสร็จก้อจะปวดท้องน้อยเล็ก จะมีอาการเเสบตรงอวัยวะเพศเล็กน้อย ปัสสาวะสีใสเหมือนกินน้ำเยอะ เเต่ที่จิงกินน้ำปกติ เปนอะไรหรอค่ะ
สวัสดีค่ะ อาการปัสสาวะบ่อย ปวดท้องน้อยเวลาปัสสาวะ แสบอวัยวะเพศ น่าจะเกิดจากการติดเชื้อทางเดินปัสสาวะส่วนล่าง ซึ่งอาจมีอาการอื่นๆ ได้อีก เช่น ปัสสาวะขัด แสบเวลาปัสสาวะ ปัสสาวะไม่สุดปัสสาวะมีเลือดปน ปัสสาวะขุ่นปัสสาวะมีกลิ่นเหม็นกลั้นปัสสาวะไม่ได้ ซึ่งสาเหตุของเชื้อ ได้แก่- เชื้อแบคทีเรียชนิดต่างๆ พบในผู้หญิงมากกว่าผู้ชาย มักเกิดตามหลังการกลั้นปัสสาวะหรือดื่มน้ำน้อย รวมถึงหลังการมีเพศสัมพันธ์ ในหญิงตั้งครรภ์ ผู้สูงอายุ ผู้ที่มีโรคเบาหวาน นอกจากนี้ยังพบได้บ่อยในผู้ที่มีนิ่วในกระเพาะปัสสาวะ มีเนื้องอกในกระเพาะปัสสาวะ หรือมีก้อนเนื้องอกที่มดลูกโตจนมาเบียดกระเพาะปัสสาวะ- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์ในเบื้องต้นแนะนำให้ดื่มน้ำเปล่ามากๆ เพื่อช่วยขับเชื้อโรคต่างๆ ออกมาหลีกเลี่ยงการดื่มชา กาแฟ หรือแอลกอฮอล์ไม่กลั้นปัสสาวะหลีกเลี่ยงการมีเพศสัมพันธ์ไปก่อนชั่วคราว หากอาการไม่ดีขึ้นควรไปพบแพทย์เพื่อตรวจหาสาเหตุและรับยารักษาค่ะ